ขอให้ สำนักงานเขตยานนาวา เป็นเจ้าภาพโดยตรง (ไม่ต้องส่งต่อหน่วยงานอื่น) ในการ รื้อถอน ป้ายผ้าใบสีส้ม พื้นสีดำ ที่เกี่ยวข้องกับการเตือนงานก่อสร้าง เกาะกลาง ถ.พระรามที่ 3 ติดตั้งชั่วคราวกับเสาไฟถนน เนื่องจากป้ายผ้าใบเหล่านั้น สภาพเก่า ชำรุด สีซีดจาง บางป้ายหลุดออกจากกรอบ บางป้ายเก่าจนดูไม่ได้ว่าเป็นป้ายอะไร ดังนี้
1. ป้าย “60 km/h ลดความเร็ว” สภาพเก่ามาก สีซีดจาง ติดตั้งมานานกว่า 5 ปี ไม่ได้ใช้งานแล้ว ติดตั้งกับเสาไฟถนน เบอร์ 36 ถ.พระรามที่ 3 ฝั่งขาออก ตรงข้ามปั๊มน้ำมัน ESSO ติดกับคลองตาเริก เหตุผลที่ให้รื้อถอน เนื่องจาก ข้างหน้าไม่มีงานก่อสร้างแล้ว
2. ป้าย “มีงานก่อสร้างข้างหน้า โปรดหลีกเลี่ยงเส้นทาง” ป้ายผ้าใบพื้นสีขาว สภาพเก่ามาก ชำรุด ติดตั้งมานาน ไม่ได้ใช้งานแล้ว ติดตั้งกับเสาไฟถนน เบอร์ 39 ถ.พระรามที่ 3 ฝั่งขาเข้า หน้าปั๊มน้ำมัน ESSO ติดกับคลองตาเริก เหตุผลที่ให้รื้อถอน เนื่องจาก ข้างหน้ามีการคืนพื้นที่ และปูพื้นผิดจราจรกลับเรียบร้อยแล้ว
3. ป้าย “ทางลงสะพาน มีงานก่อสร้างข้างหน้า” พื้นสีส้ม อักษรสีดำ สภาพเก่า ชำรุด สีซีดจาง บางป้ายขาดออกจากกรอบ ถ.พระรามที่ 3 ฝั่งขาออก ระหว่าง สถานี BRT วัดปริวาส – สะพานข้ามแยกสาธุประดิษฐ์  หน้าคอนโด ยู ดีไลท์ และ หน้าร้าน เกรียง ไดนาโม
4. ป้าย “พื้นที่ก่อสร้าง กรุณาลดความเร็ว” พื้นสีส้ม อักษรสีดำ สภาพเก่า ชำรุด สีซีดจาง บางป้ายขาดออกจากกรอบ ถ.พระรามที่ 3 ฝั่งขาออก หน้าปั๊มน้ำมันบางจาก ใกล้กับ สถานี BRT วัดดอกไม้